Landhevingsmerke

Landhevingsmerke er fast varig merking for å følge landheving over lang tid. Slik merking ble avsatt i fast fjell, bl.a. i Norge og Sverige etter at landhevingen etter istiden var oppdaget som et geologisk og geografisk fenomen. 

Det ble hugget 29 slike merker langs norskekysten i 1839. Avstanden ned til tang og rurlaget ble målt, og målingen ble gjentatt i 1939. 

Ett av disse merkene befinner seg på Nordnes i Bergen og er brukt til å definere «Nordnes null», et punkt som er brukt til å definere høydesystemet på lokale kart i Bergen før det fantes et nasjonalt system. 

Riksantikvaren vil i 2021 frede landhevningsmerket på Nordnes i Bergen som et viktig kulturminne som forteller historien om hvordan oppmålingen av Norge begynte i den unge nasjonen Norge tidlig på 1800-tallet. Merket har AskeladdenID 244473.

Referanser

Eksterne lenker 
 «Landheving og havnivåendringer» Ngu.no - Norges geologiske undersøkelse.

Naturgeografi
Kvartærgeologi
Geomorfologi
Kulturminner i Bergen
Landheving